La Va Acadèmia Saguntina rep 41 estudiants de Grècia, Itàlia i diferents punts d'Espanya
03 de juliol 2017

![](/media/xvtl1unf/02_img-20170703-cuerpo.jpg)  
  

La Va Acadèmia Saguntina ha començat este matí amb la recepció en l'Ajuntament de Sagunt per part del regidor delegat de Cultura i Educació, José Manuel Tarazona, de 41 estudiants procedents de Grècia, Itàlia i diferents punts d'Espanya. Es tracta d'un projecte educatiu organitzat per Euroclassica amb la col·laboració de l'associació Ludere et Discere, la Domus Baebia i el Museu de l'Escena Grecollatina, i la participació de l'Ajuntament de Sagunt.  
  

Des de hui i fins al dissabte 8 de juliol els joves tindran l'ocasió de participar en tallers, visites a espais culturals del municipi i activitats relacionades amb la cultura clàssica grecollatina.

El regidor d'Educació i Cultura, José Manuel Tarazona, ha donat la benvinguda als estudiants i ha descrit el projecte com “**una escola d'estiu europea per a conéixer el món clàssic a través de la Domus Baebia, una de les escoles de didàctica de la cultura clàssica més prestigioses en l'àmbit europeu**”.

El president d'Acadèmia Saguntina, José Luis Navarro, ha destacat que estes trobades poden congregar a joves d'últims cursos de batxillerat de fins a “**23 països europeus que formen la federació de Euroclassica, l'associació europea de professors de llengües clàssiques de tot Europa**”. En l'Acadèmia Saguntina els joves “**aprenen d'una forma diferent i amb una dimensió europea, amb gent vinguda de col·legis i instituts de tot Europa**”.

Les activitats de la setmana inclouen tallers sobre la família en l'antiga època romana, mosaic, cuina romana antiga i dansa grega. També realitzaran visites a la Via del Pòrtic, la Domus dels Peixos, el Museu de l'Escenografia Grecollatina i el Teatre Romà, on es clausurarà la setmana el dissabte a les 18 hores.

*   [](http://www.facebook.com/sharer.php?u=https://aytosagunto.es/va/actualitat/la-va-academia-saguntina-rep-41-estudiants-de-grecia-italia-i-diferents-punts-d-espanya/ "Facebook")
*   [](http://twitter.com/share?url=https://aytosagunto.es/va/actualitat/la-va-academia-saguntina-rep-41-estudiants-de-grecia-italia-i-diferents-punts-d-espanya/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-va-academia-saguntina-rep-41-estudiants-de-grecia-italia-i-diferents-punts-d-espanya/ "Linked In")
*   [](mailto:?body=https://aytosagunto.es/va/actualitat/la-va-academia-saguntina-rep-41-estudiants-de-grecia-italia-i-diferents-punts-d-espanya/)